# Arwen

### De Viquipèdia

Liv Tyler interpretant a Arwen Undómiel

Arwen Undómiel, també coneguda com l'Estel Vespral (que és Undómiel en quenya) és un personatge fictici de l'univers de J.R.R. Tolkien, la Terra Mitjana. És la filla d'Élrond el Mig Elf, néta de Cèleborn i Galàdriel, i esposa d'Àragorn (el Rei Elèssar Telcontar).

Tot i que les seves aparicions son molt limitades a El Senyor dels Anells, en els apèndixs s'hi inclou el Relat d'Àragorn i Arwen, que explica el seu enamorament.

## [edita] Biografia

Arwen va néixer l'any 241 de la Tercera Edat, filla de N'Èlrond i Na Celebrían. Per part de pare era néta d'Eàrendil el Mariner i d'Èlwing de Gondolin, i a través d'ells descendents del llinatge dels mig d'elfs, de Beren (hereu la casa de Bëor), Lúthien (de Dòriath), d'Ídril (de Gondolin i la casa de Fingolfin), i de Tuor (de la casa de Hàdor). Per part de mare era néta de Cèleborn i Galàdriel, emparentant-la també amb la casa de Finarfin. També era germana dels bessons Èl·ladan i Èlrohir.

Es deia que tenia un aspecte molt semblant a la de la seva re-rebesàvia Lúthien. Amb ella també acabaria compartint el destí, doncs totes dues es van enamorar d'un home i van compartir la seva mortalitat.

La seva unió amb Àragorn té una gran significància en el context del llegendari de Tolkien. De fet, Arwen i el seu marit eren parents molt distants, ja que el pare d'aquesta i el seixantatresè ascendent en línia directa d'Àragorn eren germans bessons (veure arbre geneològic). Amb la unió es tornaven a reunir en una sola línia les nissagues dels tres antics reis suprems de les tres cases dels elfs (Ingwë, Finwë,i els germans Olwë i Elwë) i les primeres cases del homes.

## [edita] Genealogia dels Mig-elfs

      Finwë = Indis
            |
        Fingolfin = Anairë    Gàldor      Thíngol = Mèlian
               |                |                 |
               |                |          (1)    |
            Turgon = Elenwë   Huor    Beren = Lúthien
                   |    (2)     |           |
                Idril ======= Tuor        Dior = Nímloth
                         |                     |
                         |                -------------
                         |                |           |
                      Eàrendil ======== Èlwing  Elured i Elurín     Galàdriel = Cèleborn
                                  |                                           |
                            ------------------          ------------------------
                            |                |          |
                          Élros            Élrond = Celebrían
                            |                     |
                    Reis de Númenor               |
                            :                     |
                    Senyors d'Andúnië             |
                            :                     |
               Alts Reis d'Àrnor i Góndor         |
                            :                     |
                      Reis d'Àrnor                |
                            :                     |
                    Reis d'Arthedain              |
                            :                ----------------------
                 Capitans dels dúnedain      |                    |
                            :       (4)      |                    |
                         Àragorn ========= Arwen         Èl·ladan i Èlrohir
                                     |
                                     |
                                 Eldàrion

Les unions entre elfs i homes estan numerades. Només n'hi ha quatre, de les quals el casament entre Arwen i Àragorn va ser la darrera. La tercera és entre Mithrellas (dama de companyia de Nimrodel) i Imrazôr el Númenóreà (Avantpassat dels Prínceps de Dol Àmroth)

## [edita] Adaptacions

En la versió cinematogràfica de Peter Jackson de El Senyor dels Anells, l'actriu Liv Tyler interpreta a Arwen en les tres pel·lícules de la trilogia. La versió d'Arwen en les pel·lícules és substancialment diferent de la novel·la, ja que el seu paper es veu ampliat. Aquestes variacions respecte l'original van generar polèmica entre alguns seguidors.

El Senyor dels Anells de J. R. R. Tolkien
Llibres: | La Germandat de l'Anell | Les Dues Torres | El Retorn del Rei
Protagonistes del Senyor dels Anells
Hòbbits: | Frodo | Sam | Merry | Pippin | Bilbo
Homes: | Àragorn | Bóromir | Fàramir | Dénethor | Théoden | Éowyn | Éomer
Altres: | Gàndalf | Légolas | Guimli | Arwen | Élrond | Galàdriel | Barbarbrat
L'Enemic: | Sàuron | Sàruman | Llenguadeserp | Gòl·lum | Rei Bruixot

Obtingut de "http://ca.wikipedia.org../../../a/r/w/Arwen.html"

Categoria: Elfs de la Terra Mitjana

##### Views

- Article
- Discussió
- Revisió actual

##### Cerca

##### En altres llengües

- Bosanski
- Dansk
- Deutsch
- English
- Español
- Suomi
- Français
- עברית
- Bahasa Indonesia
- Italiano
- 日本語
- Lietuvių
- Nederlands
- ‪Norsk (bokmål)‬
- Polski
- Português
- Русский
- Slovenščina
- Svenska
- ไทย
- Türkçe
- 中文